Blaze7451/Wiki-th-20250601 huggingface dataset:
พระที่นั่งสุทธาศรีอภิรมย์

พระที่นั่งสุทธาศรีอภิรมย์ เป็นพระที่นั่งที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เป็นพระที่นั่งองค์ 1 ในหมู่พระที่นั่งจักรีมหาปราสาท ปัจจุบันถูกรื้อลงแล้ว 

**ประวัติ**
พระที่นั่งองค์นี้ตั้งอยู่ต่อจากพระที่นั่งอมรพิมานมณีทางทิศตะวันออก เป็นที่ประทับของสมเด็จพระศรีพัชรินทราบรมราชินีนาถ พระบรมราชชนนีพันปีหลวง ตั้งแต่เมื่องครั้นยังทรงพระอิสริยยศเป็นพระนางเจ้าพระวรราชเทวี โดยขึ้นพระที่นั่งใหม่ เมื่อวันพุธ แรม 6 ค่ำ เดือน 8 ปีจอ อัฐศก ศุกราช 1248 (พ.ศ. 2429) พระที่นั่งองค์นี้มีพระเฉลียงต่อเนื่องกับ "ห้องน้ำเงิน" ซึ่งทรงใช้เป็นที่ทรงพระสำราญในหมู่พระราชโอรส - ธิดา เจ้านาย และราชอาคันตุกะที่มาเฝ้าฯ เป็นการส่วนพระองค์ ในการเฝ้าแหนแต่ละครั้ง เมื่อมีผู้มาเฝ้าก็จะเสด็จออกรับแขกทางอัฒจันทร์ใหญ่ซึ่งอยู่ทางทิศตะวันออก อัฒจรรย์นี้แยกออกเป็นสองทางคือ ทางหนึ่งขึ้นไปสู่พระที่นั่งสุทธาศรีอภิรมย์ และอีกทางหนึ่งแยกขึ้นไปสู่พระที่นั่งเทพดนัยนันทยากรที่อัฒจันทร์นี้ หม่อมศรีพรหมา ได้บรรยายเกี่ยวกับการรับแขกของ สมเด็จพระศรีพัชรินทราบรมราชินีนาถ พระบรมราชชนนีพันปีหลวง ว่า " พอบ่ายราว 5 โมงเย็น สมเด็จฯ เสด็จออกรับแขกที่ตรงอัฒจันทร์ขั้นสุดท้ายนั่นเอง ถ้าเป็นบ้านคนธรรมดาก็ว่า ตรงหัวบันไดก็ได้ แต่บันไดของพระที่นั่งกว้างใหญ่ ปูด้วยหินขาวกับดำงดงาม ส่วนแขกเหล่านั้นจะนั่งตามขั้นอัฒจันทร์" ห้องบรรทมของสมเด็จฯ นั้นทรงแบ่งครึ่งประทับร่วมกับสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธรสภาพภายในห้องบรรทมนั้นพระเจ้าวรวงศ์เธอ พระองค์เจ้าจุลจักรพงษ์ทรงบรรยายไว้ว่า "ห้องบรรทมนี่กว้างใหญ่จนแบ่งเป็นส่วน ๆ โดยมีฉากไม้กั้นและฉากไม้นั้นมีรูปถ่ายติดอยู่เต็ม" ในปัจจุบันพระที่นั่งองค์นี้ได้ถูกรื้อลงแล้วเนื่องจากชำรุดทรุดโทรม

**แหล่งข้อมูลอื่น**
สุทธาศรีอภิรมย์
หมวดหมู่:พระบรมมหาราชวัง
หมวดหมู่:พระที่นั่งในพระบรมมหาราชวัง
พระที่นั่งปรีดีราชวโรทัย

พระที่นั่งปรีดีราชวโรทัย เป็นพระที่นั่งที่สร้างขึ้นในสมัยรัชกาลพระบาทสมเด็จพระจุลจอมเกล้าเจ้าอยู่หัว เป็นพระที่นั่งองค์หนึ่งในหมู่พระที่นั่งจักรีมหาปราสาท ปัจจุบันถูกรื้อลงแล้ว

**ประวัติ**
พระที่นั่งองค์นี้อยู่ต่อเนื่องกับห้องเขียวในพระที่นั่งบรมราชสถิตยมโหฬารด้าน ทิศเหนือ จึงเรียกว่า "ห้องเขียวนอก" มีชานติดอยู่กับ "ห้องผักกาด" หรือพระที่นั่งดำรงสวัสดิอนัญวงศ์ เป็นที่สำหรับมหาดเล็กและข้าทูลละอองธุลีพระบาทฝ่ายหน้าเฝ้าฯ บางโอกาส

**ห้องภายในพระที่นั่ง**
ชั้นบนเป็นห้องพักผ่อนพระราชอิริอยาบถ ชั้นล่างเรียกว่า "ชั้นต่ำ" หรือเรียกว่า "ห้องช่างเขียน" เป็นที่รวบรวมช่างฝีมือประณีตของหลวงไว้เป็นอันมาก มีช่างเขียนลวดลายไทยและลายต่างประเทศ เช่น ช่างทอง ช่างปั้น ช่างกลึง ช่างแกะสลึก ช่างก่อเขา ช่างออกแบบเครื่องเพชร 
หมวดหมู่:พระบรมมหาราชวัง
หมวดหมู่:พระที่นั่งในพระบรมมหาราชวัง
พระที่นั่งเทพดนัยนันทยากร

พระที่นั่งเทพดนัยนันทยากร เป็นพระที่นั่งที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เป็นพระที่นั่งองค์1ในหมู่พระที่นั่งจักรีมหาปราสาท ปัจจุบันถูกรื้อลงแล้ว

**ประวัติ**
พระที่นั่งองค์นี้อยู่ทางทิศเหนือของพระที่นั่งบรมราชสถิตยมโหฬารตรง " ห้องน้ำเงิน " และอยู่ตรงข้ามกับพระที่นั่งสุทธาศรีอภิรมย์ มีดาดฟ้าคั่นกลาง และมีเฉลียงเดินติดต่อได้โดยผ่าน " ห้องน้ำเงิน " มีอัฒจันทร์ใหญ่เป็นทางลงร่วมกันได้ทางทิศตะวันออก 

**ห้องภายในพระที่นั่ง**
ชั้นบนเป็นที่ประทับของสมเด็จพระราชโอรสหรือพระราชธิดา ส่วนชั้นล่าง เป็นห้องนอนใหญ่ ที่บรรทมของหม่อมเจ้าชายและหญิงหลายองค์ และลูกหลานข้าราชการ ห้องนี้จึงเรียกกันว่า " ห้องหม่อมเจ้า " 
หมวดหมู่:พระบรมมหาราชวัง
หมวดหมู่:พระที่นั่งในพระบรมมหาราชวัง
พระครูวิหารกิจจานุการ (ปาน โสนนฺโท)

หลวงพ่อปาน ฉายา โสนนฺโท (16 กรกฎาคม พ.ศ. 2418 — 26 กรกฎาคม พ.ศ. 2481) เป็นพระเกจิอาจารย์ชื่อดังแห่งจังหวัดพระนครศรีอยุธยา ท่านเป็นเจ้าอาวาสวัดบางนมโครูปที่ 3 ดำรงตำแหน่งระหว่างปี พ.ศ. 2478 จนถึงปี พ.ศ. 2481 

**ประวัติ**
พระครูวิหารกิจจานุการ มีนามเดิมว่า ปาน สุทธาวงศ์ เกิดเมื่อวันที่ 16 กรกฎาคม พ.ศ. 2418 ตรงกับรัชกาลพระบาทสมเด็จพระจุลจอมเกล้าเจ้าอยู่หัว ณ บ้านตำบลบางนมโค อำเภอเสนา จังหวัดพระนครศรีอยุธยา เป็นบุตรของนายสะอาดและนางอิ่ม สุทธาวงศ์   ต่อมาในปี พ.ศ. 2439 ท่านได้อุปสมบทเป็นพระภิกษุ ณ พัทธสีมา วัดบางนมโค โดยมีหลวงพ่อสุ่น วัดบางปลาหมอ เป็นพระอุปัชฌาย์ พระอาจารย์จ้อย วัดบ้านแพน เป็นพระกรรมวาจาจารย์  พระอาจารย์อุ่ม วัดสุธาโภชน์ เป็นพระอนุสาวนาจารย์ ได้รับฉายาจากพระอุปัชฌาย์ว่า โสนนฺโท ต่อมาท่านได้ศึกษาและปฏิบัติธรรมอยู่กับหลวงพ่อสุ่นพอสมควรแล้ว จึงได้เดินทางไปศึกษาพระปริยัติธรรม ณ วัดสระเกศราชวรมหาวิหาร และวัดเจ้าเจ็ดใน เรียนแพทย์แผนโบราณจากวัดสังเวชฯ ศึกษาเพิ่มเติมกับหลวงพ่อเนียม และ หลวงพ่อโหน่ง อินฺทสุวณฺโณ อดีตเจ้าอาวาสวัดคลองมะดัน เรียนวิชาสร้างพระเครื่องดินจากชีปะขาว เรียนการปลุกเสกพระเครื่องและเป่ายันต์เกราะเพชรจากอาจารย์แจง สวรรคโลก ได้รับพระคาถาปัจเจกโพธิสัตว์มาจากครูผึ้ง ชาวนครศรีธรรมราช
หลังจากนั้น ท่านจึงได้มาอยู่ที่วัดบางนมโค และในวันที่ 6 พฤศจิกายน พ.ศ. 2474 จึงได้รับพระราชทานสมณศักดิ์เป็นพระครูสัญญาบัตรที่ พระครูวิหารกิจจานุการ
กิจวัตรของท่านก็คือหลังจากท่านฉันภัตตาหารเพลแล้ว ท่านก็จะมาสงเคราะห์ชาวบ้าน ตลอดทั้งวัน และการทำน้ำมนต์เพื่อรักษาคนไข้ รวมทั้งผู้ที่ถูกกระทำคุณไสยด้วย 
หลวงพ่อปานมรณภาพเมื่อวันที่ 26 กรกฎาคม พ.ศ. 2481 ตรงกับรัชกาลของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รวมสิริอายุได้ 63 ปี พรรษา 42 เหลือแต่มรดกที่ล้ำค่า เช่น พระเครื่องดินเผา ผ้ายันต์เกราะเพชร ผ้ายันต์ชนิดต่าง ๆ และพระคาถาพระปัจเจกโพธิโปรดสัตว์ มอบให้แก่ศิษย์สืบไป ลูกศิษย์ของท่าน ที่สืบทอดวัดบางนมโคต่อจากท่านก็คือหลวงพ่อเล็ก เกสโร เจ้าอาวาสรูปที่ 4 ของวัดบางนมโค

**ศิษยานุศิษย์สำคัญ**
 พระราชพรหมยาน (วีระ ถาวโร) หรือหลวงพ่อฤๅษีลิงดำ เจ้าอาวาสวัดจันทาราม (ท่าซุง) จังหวัดอุทัยธานี- หลวงปู่ฤๅษีลิงขาว (ช่อ อภินนฺโท) เจ้าอาวาสวัดฤกษ์บุญมี จังหวัดสุพรรณบุรี- หลวงพ่อฤๅษีลิงเล็ก (บุญศรี อินทวณฺโณ) เจ้าอาวาสวัดใหม่ศรีสุทธาวาส จังหวัดนครสวรรค์- พระมงคลวราจารย์ (เชิญ ปุญฺญสิริ) เจ้าอาวาสวัดโคกทอง จังหวัดพระนครศรีอยุธยา

**อ้างอิง**
 หนังสือรวมสุดยอดพระคณาจารย์ทั้งหมด 180 พระองค์

**แหล่งข้อมูลอื่น**
  หลวงพ่อปาน-วัดบางนมโค date=2012-01-14 -  หลวงพ่อปาน-วัดบางนมโค-บูรพาจารย์หลวงพ่อฤๅษี-วัดท่าซุงdate=2013-01-17 
หมวดหมู่:เกจิอาจารย์
หมวดหมู่:เจ้าอาวาส
หมวดหมู่:พระครูสัญญาบัตร
หมวดหมู่:ภิกษุในสังกัดคณะสงฆ์มหานิกาย
หมวดหมู่:ภิกษุจากจังหวัดพระนครศรีอยุธยา
หมวดหมู่:บุคคลจากอำเภอเสนา
แม่แบบ:เหตุการณ์ปัจจุบัน/2554 เมษายน 21

*เมื่อเวลาประมาณเวลา 16.30น.เกิดปัญหาด้านการส่งสัญญาณของดาวเทียมไทยคม 5ส่งผลให้ผู้รับชมโทรทัศน์ผ่านจานดาวเทียมไม่สามารถรับชมได้และดาวเทียมไทยคม 5สามารถบริการได้เหมือนเดิมอีกครั้งในเวลาประมาณ20.00น. ข่าวสดออนไลน์ สนุกนิวส์
}
ซือเตินดาล

ซือเตินดาล (Zutendaal) เป็นเทศบาลในมณฑลลิมเบิร์กของประเทศเบลเยียม มีประชากรประมาณ 7,100 คน ตั้งอยู่ทางตะวันออกเฉียงใต้ของเคงก์ และมีพื้นที่ติดต่อกับอัส, มาสเมเคอเลิน, ลานาเกิน และบิลเซิน โดยซือเตินดาลห่างจากฮัสเซิลต์ซึ่งเป็นเมืองหลวงจังหวัด 16 กิโลเมตร พื้นที่ส่วนหนึ่งของซือเตินดาลเป็นเขตอุทยานแห่งชาติโฮเคอเกมเปิน

**แหล่งข้อมูลอื่น**
  เว็บไซต์อย่างเป็นทางการของซือเตินดาล 
หมวดหมู่:เมืองในจังหวัดลิมบืร์ค (ประเทศเบลเยียม)
นาวาคาราบาว

นาวาคาราบาว เป็นคอนเสิร์ตใหญ่ครั้งหนึ่งของวงคาราบาว จัดขึ้นเมื่อเวลา 19.00 น. ของวันเสาร์ที่ 30 เมษายน พ.ศ. 2548 ณ.หอประชุมกองทัพเรือ ติดริมแม่น้ำเจ้าพระยา โดยคอนเสิร์ตครั้งนี้จัดโดย บริษัท สกาย-ไฮ เน็ตเวิร์ค จำกัด และคลื่น 106 Life F.M. โดยมีจุดประสงค์เพื่อนำรายได้ส่วนหนึ่งช่วยเหลือผู้ประสบภัยพิบัติจากเหตุการณ์คลื่นสึนามิถล่มภาคใต้เมื่อปลายปี พ.ศ. 2547 โดยคาราบาวที่เพิ่งออกอัลบั้มชุดที่ 24 สามัคคีประเทศไทย แสดงร่วมกับวงออเคสตร้าของกองดุริยางค์ทหารเรือ "ไลท์ ออเคสตร้า ราชนาวีไทย" ซึ่งคอนเซปต์ของคอนเสิร์ตครั้งนี้ คือ "ไลท์ ร็อก เลส ทอล์ค" จะเป็นการแสดงดนตรีในแบบเบา ๆ เป็นครั้งแรกของคาราบาว
งานแถลงข่าวคอนเสิร์ตมีขึ้นในวันที่ 28 มีนาคม ปีเดียวกัน ที่หอประชุมกองทัพเรือ  โดยที่ในครั้งนี้ เนาวรัตน์ พงษ์ไพบูลย์ ศิลปินแห่งชาติที่เคยร่วมงานกับคาราบาวมาแล้วหลายครั้ง ได้เขียนบทโคลงด้วยลายมือตนเองสำหรับคอนเสิร์ตครั้งนี้ โดยมีเนื้อหาว่า
ซึ่งบทโคลงนี้ได้ถูกตีพิมพ์ลงในบัตรคอนเสิร์ต และนำเสนอด้วยการอ่านเป็นกาพย์เห่เรือด้วยเสียงของ เรือเอกณัฐวัฏ อร่ามเกลื้อ ผู้อ่านกาพย์เห่เรือในกระบวนพยุหยาตราชลมารค เป็นโหมโรงก่อนเข้าสู่การแสดงด้วย สำหรับบัตรคอนเสิร์ตจัดจำหน่ายที่ไทยทิคเก็ตมาสเตอร์ เริ่มจำหน่ายวันแรก 26 มีนาคม ปีเดียวกัน โดยเริ่มจำหน่ายล่วงหน้าที่คลื่น 106 Life F.M. ตั้งแต่วันที่ 25 มีนาคม ราคา 1,500, 2,000 และ 2,500 บาท
ในคอนเสิร์ตได้มีการบรรเลงบทเพลงพิเศษ คือ เจ้าตาก (บรรเลงโดย ไลท์ ออเคสตร้า ราชนาวีไทย) , วอลซ์นาวี ร้องโดย แอ๊ด , พรานทะเล ร้องโดย เล็ก และ เนวี่บลู โดย เทียรี่
ภายหลังคอนเสิร์ตได้มีการส่งมอบเงินรายได้จากการจัดให้แก่ ผู้บัญชาการทหารเรือ เป็นจำนวนเงินทั้งสิ้นถึง 1,000,000 บาท

**รายชื่อเพลง**
# เจ้าตาก (บรรเลง)
# วอลซ์นาวี 
# พรานทะเล
# เนวี่บลู
# ขวานไทยใจหนึ่งเดียว
# สามัคคีประเทศไทย
# เสพตาย ขายคุก
# วิหคพลัดถิ่น
# เรฟูจี
# ซับน้ำตาอันดามัน
# คนไทยไม่ทิ้งกัน
# ลูกรอ
# เชื่อในรัก
# ทะเลใจ
# รั้วทะเล
# เฒ่าทะเล
# กระถางดอกไม้ให้คุณ
# บางระจันวันเพ็ญ
# พระนเรศวรมหาราช
# ฤกษ์ดาวเทียม
# ผีเสื้อราตรี
# สวนจตุจักร
# บัวลอย
# เมด อิน ไทยแลนด์

**อ้างอิง**
หมวดหมู่:พ.ศ. 2548
หมวดหมู่:คอนเสิร์ตของวงคาราบาว
เรียว อิชิกาวะ

เรียว อิชิกาวะ (Ishikawa Ryō) เป็นนักกอล์ฟอาชีพชาวญี่ปุ่น เจ้าของฉายา ฮานิกามิ โอจิ (Hanikami Ōji แปลว่า เจ้าชายขี้อาย)
อิชิกาวะเป็นชาวเมืองมัตสึบูชิ จังหวัดไซตามะ เริ่มมีชื่อเสียงตั้งแต่ปี 2007 ขณะนั้นเขาอายุ 15 ปี 8 เดือน ได้เป็นนักกีฬาอายุน้อยที่สุดที่ชนะเลิศในรายการกอล์ฟปกติของญี่ปุ่น  ในรายการมันชิงแวร์โอเพน  หลังสิ้นสุดรายการนั้น อิชิกาวะได้รับการจัดอันดับโลกอยู่ที่อันดับที่ 86  โดยยังไม่ได้ลงเล่นในระดับอาชีพ เขาเริ่มเล่นอาชีพในปีถัดมา  และเล่นในพีจีเอทัวร์ ในปี 2009
เมื่อวันที่ 30 มีนาคม ค.ศ. 2011 หลังเหตุแผ่นดินไหวและคลื่นสึนามิในญี่ปุ่น อิชิกาวะในวัย 19 ปี ประกาศว่าจะบริจาคเงินรายได้ทั้งหมดจากการแข่งขันกอล์ฟในปีนั้น เพื่อช่วยเหลือผู้ประสบภัย และจะบริจาคเงินส่วนตัวเพิ่ม 100,000 เยน (ประมาณ 35,000 บาท) ให้กับทุกหลุมที่เขาตีเบอร์ดีได้  เขาตั้งเป้าหมายว่าจะทำเงินรางวัลในปี 2011 เพื่อบริจาคทั้งหมดทั้งสิ้น 200 ล้านเยน 

**อ้างอิง**

**แหล่งข้อมูลอื่น**
 Profile on Japan Golf Tour's official site date=2010-06-17 - Panasonic Ryo Ishikawa official site date=2009-03-28 - Type of golf equipment used by Ryo Ishikawa date=2011-07-18 
หมวดหมู่:นักกอล์ฟชาวญี่ปุ่น
อรพินท์ ไชยกาล

อรพินท์ ไชยกาล (6 พฤษภาคม พ.ศ. 2447 - 1 มกราคม พ.ศ. 2539) อดีตสมาชิกสภาผู้แทนราษฎรจังหวัดอุบลราชธานี เป็นสตรีที่ได้รับเลือกตั้งเป็นสมาชิกสภาผู้แทนราษฎรคนแรกของประเทศไทย  เคยรับราชการเป็นครูใหญ่โรงเรียนนารีนุกูล จังหวัดอุบลราชธานี

**ประวัติ**
อรพินท์ ไชยกาล (คุณิตะสิน) เป็นบุตรของนายแก้ว และนางคูณ คุณิตะสิน มีพี่น้อง 6 คน โดยนางอรพินท์เป็นคนที่ 5 สมรสกับเลียง ไชยกาล อดีตรัฐมนตรีว่าการกระทรวงยุติธรรม และหัวหน้าพรรคประชาชน มีบุตรธิดา 5 คน โดยอรพินท์ ไชยกาล ได้รับเลือกตั้งเป็นสมาชิกสภาผู้แทนราษฎร จังหวัดอุบลราชธานี เมื่อ พ.ศ. 2491 นับเป็นสตรีคนแรกของประเทศไทยที่ได้รับเลือกตั้งเป็นสมาชิกสภาผู้แทนราษฎร
นางอรพินท์ ถึงแก่อนิจกรรมเมื่อวันที่ 1 มกราคม พ.ศ. 2539 สิริอายุ 91 ปี

**เครื่องราชอิสริยาภรณ์**
 พ.ศ. 2532 - 80px เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ 

**อ้างอิง**
หมวดหมู่:บุคคลจากอำเภอเดชอุดม
หมวดหมู่:ครูชาวไทย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:คู่สมรสของนักการเมืองไทย
หมวดหมู่:นักการเมืองพรรคประชาธิปัตย์
หมวดหมู่:พรรคประชาชน (พ.ศ. 2490)
หมวดหมู่:ผู้ได้รับเครื่องราชอิสริยาภรณ์ บ.ช.
หมวดหมู่:ผู้ได้รับเครื่องราชอิสริยาภรณ์ บ.ม.
หมวดหมู่:บุคคลจากโรงเรียนนารีนุกูล
พระครูวิมลคุณากร (ศุข เกสโร)

พระครูวิมลคุณากร หรือ หลวงปู่ศุข เกสโร เกิด พ.ศ. 2390 ซึ่งตรงกับปลายรัชกาลของพระบาทสมเด็จพระนั่งเกล้าเจ้าอยู่หัวในวัยหนุ่มท่านเคยได้แต่งงานกับหญิงสาวจนมีบุตรด้วยกันหนึ่งคน

**อุปสมบท**
เมื่ออายุได้ 22 ปี ท่านได้ตัดสินใจอุปสมบทเพื่อทดแทนบุญคุณบิดามารดา ณ พัทธสีมาวัดโพธิ์ทองล่าง จังหวัดนนทบุรี โดยมีพระอธิการเชย จันทสิริ เจ้าอาวาส เป็นพระอุปัชฌาย์ และท่านก็จำพรรษาอยู่ที่นี้ หลวงปู่ศุข ท่านได้อยู่ปรนนิบัติอาจารย์ซึ่งเป็นพระที่เคร่งครัดในด้านวิปัสสนา จึงได้ศึกษาพระธรรมวินัยและเรียนวิปัสสนากรรมฐาน ตลอดจนเวทมนตร์คาถา ต่อมาท่านได้กราบลาพระอุปัชฌาย์มาจำพรรษาอยู่ที่วัดสามง่าม ปทุมวัน เพื่อศึกษาพระปริยัติธรรมเพิ่มเติม และย้ายมาจำพรรษาอยู่ที่วัดชนะสงครามราชวรมหาวิหาร บางลำพู ณ ที่นี่ท่านได้พบกับหลวงพ่อเงิน พุทฺธโชติ วัดบางคลาน จังหวัดพิจิตร ได้ศึกษาวิชาต่าง ๆ ร่วมกันท่านทั้งสองจึงมีความสนิทสนมกันเป็นพิเศษ

**ย้ายมาจำพรรษาอยู่ที่ชัยนาท**
ต่อมาเมื่อ พ.ศ. 2435 ท่านได้ธุดงธ์เข้าเขตชัยนาทมาจำพรรษาอยู่ที่วัดปากคลองมะขามเฒ่าซึ่งเป็นบ้านเกิดของท่าน ท่านได้บูรณะซ่อมแซมเสนาสนะที่ชำรุดทรุดโทรมขึ้นมาใหม่ ชาวบ้านต่างพากันเลื่อมใสศรัทธาในวัตรปฏิบัติและพระเวทวิทยาคมของท่าน ท่านได้ศิษย์เอกคือพระเจ้าบรมวงศ์เธอ กรมหลวงชุมพรเขตอุดมศักดิ์ โดยได้ถ่ายทอดวิชาอาคมต่าง ๆ ให้พระองค์จนหมด รวมถึงมีตำนานเกี่ยวกับกรมหลวงชุมพรเขตรอุดมศักดิ์ที่ได้นำผ้าเจียดจากหลวงปู่ศุขไปแจกให้แก่ทหารเรือ เพื่อทำการทดลองอาคม โดยมียัง หาญทะเล ซึ่งเป็นทหารคนสำคัญ เป็นผู้รับอาสาทดลอง

**มรณภาพ**
หลวงปู่ศุขมรณภาพเมื่อวันที่ 23 ธันวาคม พ.ศ. 2466 ตรงกับปลายรัชกาลของพระบาทสมเด็จพระมงกุฎเกล้าเจ้าอยู่หัว สิริอายุได้ 76 ปี นับพรรษาได้ 54 พรรษา

**ศิษย์ที่มีชื่อเสียง**
 พระไพโรจน์วุฒาจารย์ (รุ่ง ติสฺสโร) จ.สมุทรสาคร- พระครูสังวรกิตติคุณ (เอีย กิตฺติโก) จ.ปราจีนบุรี- พระครูชุ่ม พุทฺธสโร วัดราชคาม จ.ราชบุรี- พระครูใบฎีกาบุญยัง คงฺคสโร วัดหนองน้อย - พระมงคลวิสุทธิ์ (สุภา กนฺตสีโล)- พระเจ้าบรมวงศ์เธอ กรมหลวงชุมพรเขตอุดมศักดิ์- พระครูสมุห์พุฒ ธมฺมิโก (เตชธโร) - หลวงพ่อหน่าย (วัดบ้านแจ้ง) จ.พระนครศรีอยุธยา

**อ้างอิง**
 รวมสุดยอดพระคณาจารย์ทั้งหมด 180 พระองค์
หมวดหมู่:พระครูสัญญาบัตร
หมวดหมู่:เจ้าคณะอำเภอ
หมวดหมู่:เจ้าอาวาส
หมวดหมู่:ภิกษุในสังกัดคณะสงฆ์มหานิกาย
หมวดหมู่:ภิกษุจากจังหวัดชัยนาท
หมวดหมู่:ภิกษุจากจังหวัดนนทบุรี
หมวดหมู่:ภิกษุจากวัดชนะสงครามราชวรมหาวิหาร
หมวดหมู่:พรรคชาติประชาธิปไตย (พ.ศ. 2525)

ชาติประชาธิปไตย (พ.ศ. 2525)
หมวดหมู่:พรรคการเมืองไทยที่ก่อตั้งเมื่อ พ.ศ. 2525
คิส! คิส! คิส!

คิส! คิส! คิส!  เป็นชื่อของซิงเกิลลำดับที่ 3 ของวงโบโน่! ภายใต้การกำกับของ เฮลโล! โปรเจกต์  เพลง คิส! คิส! คิส! นั้น จะถูกนำไปใช้เป็นเพลงปิดลำดับที่ 3 ในอนิเมะเรื่อง คาแรคเตอร์ผู้พิทักษ์ และเพลง มินนะ ไดซุกิ หน้าบี จะถูกนำไปใช้เป็นเพลงเปิด ลำดับ 2 ในอนิเมะเรื่อง คาแรคเตอร์ผู้พิทักษ์ เช่นกัน ในมิวสิกวิดีโอของเพลงนี้นั้น ถ่ายทำโดยใช้คอนเซปต์การใช้ชีวิตในโรงเรียน ซิงเกิลดังกล่าวออกวางจำหน่ายเมื่อ 14 พฤษภาคม พ.ศ. 2551 ในญี่ปุ่นภายใต้การผลิตของ Pony Canyon ซึ่งมีสองรูปแบบคือ รูปแบบธรรมดา (PCCA.70215) และ รูปแบบลิมิต (PCCA.02672) ซึ่งในรูปแบบธรรมดานั้นจะมาพร้อมกับซีดีเพลงธรรมดา แต่ถ้าเป็นรูปแบบลิมิตในแพ็คเกจจะมี สเปเชี่ยล ดีวีดี มาพร้อมกับ ซีเรียล นัมเบอร์การ์ด ซึ่งใช้ร่วมกับ โปโมชันนอล ดรอว์ และ โบโน่! เทรดดิ้งการ์ด ส่วน Single V นั้นออกวางจำหน่ายเมื่อ 18 มิถุนายน พ.ศ. 2551 ซิงเกิลนี่ไต่อันดับโอริกอนชาร์ตประจำสัปดาห์สูงสุดลำดับที่ 4 หกสัปดาห์ติดต่อกัน

**ลำดับเพลง**

**ซีดี**

**ดีวีดี ลิมิต**

**Single V**

**การแสดงสด**
 15 พฤษภาคม พ.ศ. 2551 - Music Japan- 16 พฤษภาคม พ.ศ. 2551 - Music Fighter

**ลำดับในโอริกอนชาร์ต และ ยอดขาย (ซิงเกิล ซีดี)**

**ลำดับในโอริกอนชาร์ต และ ยอดขาย (ซิงเกิล วี)**

**รายการอ้างอิง**
หมวดหมู่:ซิงเกิลในปี พ.ศ. 2551
หมวดหมู่:คาแรคเตอร์ผู้พิทักษ์
โรงเรียนบ้านโป่งแดง

โรงเรียนบ้านโป่งแดง (อักษรย่อ ป.ด.) ตั้งอยู่หมู่ที่ 12 บ้านโป่งแดงใหม่ ตำบลทรายขาว  อำเภอพาน จังหวัดเชียงราย เป็นโรงเรียนรัฐบาลที่ก่อตั้งขึ้นเมื่อวันที่ 14 ธันวาคม พ.ศ. 2470 ปัจจุบันมีการเรียนการสอนในระดับก่อนประถมศึกษา  ระดับประถมศึกษา และระดับมัธยมศึกษาตอนต้น

**ประวัติ**
โรงเรียนบ้านโป่งแดงได้เริ่มก่อตั้งขึ้นเมื่อ พ.ศ. 2470 ตั้งอยู่หมู่ที่ 4 บ้านหนองผักจิก ตำบลทรายขาว อำเภอพาน จังหวัดเชียงราย ด้วยเงินหนุนการศึกษาประชาบาล กระทรวงศึกษาธิการ มีนายมา ลือโขง เป็นครูใหญ่ พ.ศ. 2476 ได้ย้ายโรงเรียนจากบ้านหนองผักจิก มาตั้งหมู่ที่ 5 บ้านห้วยทรายขาว มีนายประวัติ รักษาการในตำแหน่งครูใหญ่ พ.ศ. 2494 ได้ย้ายโรงเรียนจากบ้านห้วยทรายขาว มาตั้งที่หมู่ที่ 8 บ้านโป่งแดง ตำบลทรายขาว
โรงเรียนบ้านโป่งแดง (แม่หนาดประชานุกูล) ในปัจจุบันนี้ถือได้ว่าเริ่มก่อตั้งอย่างถาวรขึ้นเมื่อปี พ.ศ. 2494 โดยประชาชนกรรมการการศึกษาได้ร่วมกันบริจาควัสดุอุปกรณ์ก่อสร้างอาคารเรียน โดยมีนายชโลม คชเสนีย์ เป็นครูใหญ่คนแรก พ.ศ. 2538 นายพิศัณย์ ลือชัย ดำรงตำแหน่งอาจารย์ใหญ่ ได้ทำเรื่องขออนุญาตตัดคำว่า แม่หนาดประชานุกูล ออกไป คงเหลือไว้แต่คำว่า โรงเรียนบ้านโป่งแดง
ปัจจุบันโรงเรียนบ้านโป่งแดงตั้งอยู่หมู่ที่ 12 บ้านโป่งแดงใหม่ ตำบลทรายขาว อำเภอพาน จังหวัดเชียงราย เปิดทำการสอน 3 ระดับ คือระดับก่อนประถมศึกษา  ระดับประถมศึกษา และระดับมัธยมศึกษาตอนต้น (โรงเรียนขยายโอกาสทางการศึกษา พ.ศ. 2537)

**อาคารและสถานที่ **
อาคารบริหาร เป็นอาคาร 1 ชั้น ประกอบด้วย ห้องอำนวยการ ห้องธุรการ และห้องบริหารงานของโรงเรียน
*อาคารเรียนมัธยมศึกษา เป็นอาคาร 2 ชั้น เป็นอาคารประจำของนักเรียนชั้นมัธยมศึกษาปีที่ 1 ชั้นมัธยมศึกษาปีที่ 2 และชั้นมัธยมศึกษาปีที่ 3 มีห้องที่สำคัญ ได้แก่ ห้องแนะแนว ห้องประชาสัมพันธ์ ห้องสมุด ศูนย์ปฏิบัติการคอมพิวเตอร์  และศูนย์ปฏิบัติการทางวิทยาศาสตร์
*อาคารเรียนประถมศึกษาตอนปลาย เป็นอาคาร 1 ชั้น เป็นอาคารประจำของนักเรียนชั้นประถมศึกษาปีที่ 5  และชั้นประถมศึกษาปีที่ 6 มีห้องที่สำคัญ ได้แก่  ห้องประชุม 
*อาคารเรียนประถมศึกษาตอนต้น เป็นอาคาร 1 ชั้น เป็นอาคารประจำของนักเรียนชั้นประถมศึกษาปีที่ 1 ชั้นประถมศึกษาปีที่ 2 ชั้นประถมศึกษาปีที่ 3 และชั้นประถมศึกษาปีที่ 4
*อาคารเรียนอนุบาล เป็นอาคาร 1 ชั้น เป็นอาคารประจำของนักเรียนชั้นอนุบาล 1 และชั้นอนุบาล 2
*โรงอาหาร
*อาคารส่งเสริมสุขภาพ
*พิพิธภัณฑ์​บ้านไทลื้อ เป็นสถานที่จัดแสดงข้าวของเครื่องใช้ต่างๆของชุมชนชาวไทลื้อบ้านโป่งแดงและเก็บรวบรวมโบราณวัตถุบางส่วนที่ขุดค้นจากเตาเผาโป่งแดง
*อาคารศาลาไทลื้อ เป็นอาคารที่ใช้จัดกิจกรรมต่างๆ และเป็นที่ประดิษฐานพญามังรายมหาราช

**แหล่งข้อมูลอื่น**
  โรงเรียนบ้านโป่งแดง date=2016-03-04 
หมวดหมู่:โรงเรียนในอำเภอพาน
หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
หมวดหมู่:โรงเรียนที่ก่อตั้งในปี พ.ศ. 2470
แม่แบบ:เหตุการณ์ปัจจุบัน/2554 เมษายน 22

* เกิดเหตุการณ์ปะทะกันระหว่างทหารไทยกับทหารกัมพูชาที่บริเวณปราสาทตาควาย ต.บักได อ.พนมดงรัก จ.สุรินทร์ และปราสาทตาเมือนธม ต.ตาเมียง อ.พนมดงรัก จ.สุรินทร์ ในขณะที่นายสุเทพ เทือกสุบรรณ รองนายกรัฐมนตรี ด้านความมั่นคงระบุยังไม่แน่ใจสาเหตุปะทะระหว่างทหารไทย-กัมพูชา  ครอบครัวข่าว 3
}
หมาจิ้งจอกเฟนเนก

Vulpes zerda
หมาจิ้งจอกเฟนเนก หรือ หมาจิ้งจอกทะเลทราย (Fennec fox, Desert fox) เป็นหมาจิ้งจอกชนิดหนึ่ง  มีชื่อวิทยาศาสตร์ว่า Vulpes zerda อยู่ในวงศ์สุนัข (Canidae) 
หมาจิ้งจอกเฟนเนกเป็นหมาจิ้งจอกขนาดเล็ก ถือได้ว่าเป็นสัตว์ในวงศ์สุนัขที่มีขนาดเล็กที่สุดในโลก เนื่องจากขนาดเมื่อโตเต็มที่แล้ว มีน้ำหนักเฉลี่ยเพียง 1.75 กิโลกรัมสำหรับตัวผู้ และ 1.25 กิโลกรัมสำหรับตัวเมีย ซึ่งถือได้ว่าเล็กกว่าสุนัขบ้านเสียอีก นับได้ว่ามีขนาดน้ำหนักตัวใกล้เคียงกับชิวาวา ซึ่งเป็นสุนัขขนาดเล็ก  และมีความยาวลำตัวประมาณ 24-40 เซนติเมตร มีความยาวหาง 8 นิ้ว 
มีขนสีน้ำตาลเหลืองตลอดทั้งตัว ดวงตาสีดำ มีจุดเด่นที่เห็นได้ชัดเจนคือ ใบหูที่ยาวมาก บางตัวอาจยาวได้ถึง 15 เซนติเมตร คล้ายกับหมาจิ้งจอกหูค้างคาว (Otocyon megalotis) ซึ่งถือได้ว่าเป็นหมาจิ้งจอกขนาดเล็กเช่นกัน แต่มีขนาดใหญ่กว่า
หมาจิ้งจอกเฟนเนกมีถิ่นกระจายพันธุ์อยู่ทางตอนเหนือของทวีปแอฟริกา โดยอาศัยอยู่ในทะเลทราย มีพฤติกรรมรวมกันเป็นฝูงขนาดเล็ก หากินในเวลากลางคืน โดยมีอาหารหลักคือ แมลงชนิดต่าง ๆ ด้วยการขุดคุ้ยจากการฟังเสียงจากใบหูที่มีขนาดใหญ่ นอกจากนั้นแล้วยังสามารถกินสัตว์ที่มีขนาดเล็ก, ไข่นก และผลไม้ได้อีกด้วย กระนั้นหมาจิ้งจอกเฟนเนกก็ยังตกเป็นเหยื่อของสัตว์กินเนื้อที่มีขนาดใหญ่กว่าได้อีกด้วย  แต่ด้วยสภาพร่างกายที่เหมาะกับการอาศัยอยู่ในทะเลทราย ทำให้สามารถเอาตัวรอดได้ โดยขนที่อุ้งเท้าจะหนาสำหรับใช้เดินบนพื้นทรายที่ร้อนระอุได้  ขนสีน้ำตาลเหมือนสีของทรายของช่วยให้อำพรางตัวได้ในทะเลทราย นอกจากนี้แล้วยังหนาต่างจากสัตว์ที่อยู่ในทะเลทรายจำพวกอื่น ๆ โดยขนจะทำหน้าที่สะท้อนความร้อนจากแสงแดดในเวลากลางวันออกไป ส่วนตอนกลางคืนก็ทำหน้าที่สะสมความอบอุ่นไว้เพื่อต่อสู้กับความหนาวเย็น เนื่องจากเป็นสัตว์ที่หากินในเวลากลางคืน ขยายพันธุ์ด้วยการตั้งท้องนานครั้งละ 2 เดือน  เข้าสู่วัยเจริญพันธุ์เมื่ออายุได้ 9 เดือน โดยจะตกลูกปี​ละ​ครั้ง ​เป็น​สัตว์​ที่​มี​คู่​ตัว​เดียว​ตลอด​ชีวิต ตัวผู้​จะ​ดุร้าย​และ​หวง​คู่ อีก​ทั้ง​ทำ​หน้าที่​คอย​หา​อาหาร​ให้​ตัวเมีย​ตลอด​เวลา​ช่วง​ที่​ตั้ง​ท้อง​และ​ให้​นม ตกลูกครั้งละ 2-4 ตัว
ลักษณะนิสัยของหมาจิ้งจอกเฟนเนก
มักจะมีลักษณะนิสัยเหมือนสุนัขผสมกับแมว บางเวลาชอบอยู่สันโดษ บางเวลาก็จะมีความกระตือรือร้นเหมือนสุนัข และความซุกซนก็จะคงอยู่ไปในทุกๆช่วงของอายุ และมักจะชอบอยู่รวมกันเป็นฝูงประมาณ 10 ตัว
คำว่า "เฟนเนก" นั้น มาจากภาษาอาหรับคำว่า "ثعلب" (fanak) หมายถึง "หมาจิ้งจอก" ส่วนชื่อชนิดทางวิทยาศาตร์คำว่า zerda มาจากภาษากรีกคำว่า xeros ซึ่งหมายถึง "ความแห้ง" อันหมายถึงสภาพของสถานที่อยู่อาศัยนั่นเอง
ด้วยรูปลักษณ์ที่น่ารัก และมีขนาดเล็ก จึงทำให้หมาจิ้งจอกเฟนเนกกลายเป็นสัตว์เลี้ยงชนิดหนึ่งของมนุษย์ เช่นเดียวกับ สัตว์เลี้ยงเพื่อความเพลิดเพลินชนิดอื่น ๆ  นอกจากนี้แล้ว ยังเป็นฉายาของทีมฟุตบอลทีมชาติแอลจีเรียอีกด้วย โดยเรียกเป็นภาษาฝรั่งเศสว่า Les Fennecs หมายถึง "หมาจิ้งจอกทะเลทราย"

**อ้างอิง**

**แหล่งข้อมูลอื่น**
 เว็บไซต์หมาจิ้งจอกเฟนเนก  date=2011-08-03 
*http://www.fxdio.com/fennec-fox.html date=2016-02-07 
*Vulpes zerda
หมวดหมู่:สัตว์เลี้ยง
หมวดหมู่:สกุลวูลเปส
หมวดหมู่:สัตว์ที่พบในทวีปแอฟริกา
ฟอซซี

ฟอซซี (Fozzy) เป็นวงดนตรีประเภทฮาร์ดร็อคของสหรัฐที่เกิดขึ้นในซานอันโตนิโอ, เท็กซัสในปี 1999 นักร้องนำ คริส เจอริโค (ชื่อจริงคริส เออร์วิน), ผู้ซึ่งเป็นนักมวยปล้ำมืออาชีพอยู่ในฟลอริดา วงดนตรีประกอบด้วย คริส เจอริโค พร้อมกับสมาชิกของสตักโมโจ (Stuck Mojo) รวมทั้งริช เวิร์ด (Rich Ward), ชอน เดลเซิน (Sean Delson) และแฟรงก์ ฟอนต์เซียร์ (Frank Fontsere)

**ผลงานเพลงอัลบั้ม**
สูตดิโอ อัลบั้ม- Fozzy (2000)- Happenstance (2002)- All That Remains (2005)- Chasing the Grail (2010)- Sin and Bones (2012)- Do You Wanna Start a War? (2014)
อัลบั้มร้องสด- Remains Alive (2005)
เดมโม อัลบั้ม
*Unreleased Rarities and Demos (2007)

**เพลงอัลบั้ม**
Eat the Rich (2000)
*Balls to the Wall (2002)
*With the Fire (2002)
*To Kill a Stranger (2002)
*Enemy (2005)
*It's a Lie (2006)
*Metal Gods (2007)
*Martyr No More (2009)
*Let The Madness Begin (2009)
*Broken Soul (2010)

**อ้างอิง**

**แหล่งข้อมูลอื่น**
หมวดหมู่:กลุ่มดนตรีเฮฟวีเมทัลสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2542
หมวดหมู่:ฟอซซี
รอยัลรัมเบิล (2006)

รอยัลรัมเบิล (2006) (อังกฤษ: Royal Rumble 2006) เป็นศึกมวยปล้ำ ของ WWE จัดเมื่อวันที่ 29 มกราคม 2006 โดยมีผู้เข้าชมถึง 15,000 คน โดยรวมนักมวยปล้ำจากค่าย รอว์ และ สแมคดาวน์

**เบื้องหลัง**
ไฟล์:Cena-2006.jpg|right|frame|จอห์น ซีนา สามารถเอาชนะ เอดจ์ และได้แชมป์ WWE มาได้
ด้านของ จอห์น ซีนา ซึ่งหลังจากที่ป้องกันแชมป์ WWE ได้ ในศึก นิวเยียร์สเรโวลูชั่น (2006) แต่ วินซ์ แมคแมน ออกมาบอกว่าจะมีการชิงแชมป์ WWE อีกครั้ง เพราะว่า เอดจ์ ได้ใช้สิทธิ์ มันนีอินเดอะแบงค์ ในการชิงแชมป์โลก และสามารถเอาชนะซีนา และคว้าแชมป์ WWE ไปได้สำเร็จ แต่ เอดจ์ ใช้แผนสกปรกและทำให้ ซีนา เสียแชมป์โลกเป็นครั้งแรก ทำให้ ซีนา แค้น เอดจ์ มาก และจะต้องเจอกันในศึก รอยัลรัมเบิล (2006)

**แมทช์การปล้ำคัดเลือกที่จะได้ไปปล้ำในแมทช์รอยัลรัมเบิล**
ก่อนจะถึงศึก รอยัลรัมเบิล (2006) ได้มีการปล้ำคัดเลือกที่จะได้ไปปล้ำในแมทช์รอยัลรัมเบิล มี ดังนี้
*Chavo Guerrero ชนะ Rob Conway - รอว์, 9 มกราคม
*Shelton Benjamin ชนะ Val Venis - รอว์, 9 มกราคม
*Kane ชนะ Snitsky  - รอว์, 9 มกราคม
*Sylvan ชนะ Scotty 2 Hotty - วิลโลซิตี้, 15 มกราคม (aired 21 มกราคม)
*Trevor Murdoch ชนะ Antonio Thomas - ฮีท, 16 มกราคม (aired 20 มกราคม)
*Viscera ชนะ Lance Cade, Gregory Helms และ Tyson Tomko ในแมทช์แบทเทิลรอยัล - ฮีท, 16 มกราคม (aired 20 มกราคม)
*Jonathan Coachman ชนะ Jerry Lawler - รอว์, 23 มกราคม
*The Mexicools (Psicosis และ Super Crazy) ชนะ The Dicks (Chad และ James) และ The Full Blooded Italians (Nunzio และ Vito) ในแมทช์สามเส้า - สแมคดาวน์, 24 มกราคม (aired 27 มกราคม)

**ผลการปล้ำ**

**รายชื่อผู้ที่เข้าร่วมแมทช์รอยัลรัมเบิล**

**ดูเพิ่ม**
รอยัลรัมเบิล
*รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
หมวดหมู่:รอยัลรัมเบิล
หมวดหมู่:มวยปล้ำอาชีพในปี พ.ศ. 2549‎
ดีว่า ยูนิเวอร์แซล (เอเชีย)

ดีว่า ยูนิเวอร์แซล (Diva Universal) เป็นช่องรายการโทรทัศน์ของเอ็นบีซียูนิเวอร์แซลโกลบอลเน็ตเวิร์กส มีสำนักงานใหญ่ที่ประเทศสิงคโปร์ เดิมใช้ชื่อว่า ฮอลล์มาร์กแชนแนล ก่อนจะเปลี่ยนชื่อเมื่อวันที่ 19 กันยายน พ.ศ. 2553 สำหรับในประเทศไทย ดีว่า ยูนิเวอร์แซลออกอากาศทางทรูวิชั่นส์ ช่อง 234 ในระบบดิจิตอล โดยออกอากาศเป็นภาษาอังกฤษและมีคำบรรยายภาษาไทยใต้ภาพ และทำการยุติออกอากาศ ในวันที่ 31 ธันวาคม พ.ศ. 2562

**รายการที่ออกอากาศ**
รายการส่วนใหญ่ใน ดีว่า ยูนิเวอร์แซลนำเข้าจากสหรัฐอเมริกา ซึ่งประกอบด้วยรายการดรามา, ตลกขบขัน, ละครชุด, ทอล์กโชว์, รายการเรียลลิตี้ และภาพยนตร์

**รายการในปัจจุบัน**

**รายการที่เคยออกอากาศ**

**แหล่งข้อมูลอื่น**
  เว็บไซต์อย่างเป็นทางการ date=2011-07-06 -  ดีว่า ยูนิเวอร์แซลทางเฟซบุ๊ก-  ดีว่า ยูนิเวอร์แซลทางทวิตเตอร์
หมวดหมู่:สถานีโทรทัศน์
หมวดหมู่:ทรูวิชั่นส์
หมวดหมู่:สถานีโทรทัศน์ในอดีต
พรรคนำไทย

พรรคนำไทย เป็นพรรคการเมืองไทยที่ก่อตั้งขึ้นในปี พ.ศ. 2537 โดย อำนวย วีรวรรณ เป็นหัวหน้าพรรค มีหม่อมราชวงศ์เกษมสโมสร เกษมศรี เป็นรองหัวหน้าพรรคและเลขาธิการพรรค รวมทั้งมีแกนนำคนสำคัญอีกจำนวนมาก อาทิ เถลิง ธำรงนาวาสวัสดิ์, ประสงค์ สุขุม และหม่อมหลวงอโณทัย ชุมสาย เป็นต้น
ต่อมาในปี พ.ศ. 2538 ได้มีสมาชิกย้ายเข้ามาสังกัดอีกจำนวนมาก อาทิเช่น ประสงค์ สุ่นศิริ, วินัย สมพงษ์, อดิศร เพียงเกษ, อาจอง ชุมสาย ณ อยุธยา, ศรชัย มนตริวัต, วิวรรธนไชย ณ กาฬสินธุ์, หม่อมราชวงศ์สุขุมพันธุ์ บริพัตร, อำนวย ยศสุข, กุเทพ ใสกระจ่าง, วิสาร เตชะธีราวัฒน์, สมชาย เพศประเสริฐ, นายแพทย์อุดมศิลป์ ศรีแสงนาม, วีระกานต์ มุสิกพงศ์ และศิริโชค โสภา

**บทบาททางการเมือง**
พรรคนำไทย ได้เข้าร่วมรัฐบาลหลังการเลือกตั้งในปี พ.ศ. 2538 ซึ่งพรรคนำไทยได้ที่นั่งในสภา จำนวน 18 ที่นั่ง เข้าร่วมรัฐบาลของนายบรรหาร ศิลปอาชา โดยมีสมาชิกพรรคได้รับแต่งตั้งเป็นรัฐมนตรี จำนวน 3 คน คือ อำนวย วีรวรรณ เป็นรองนายกรัฐมนตรี ม.ร.ว.เกษมสโมสร เกษมศรี เป็นรัฐมนตรีว่าการกระทรวงการต่างประเทศ และ พลตรี ศรชัย มนตริวัต เป็นรัฐมนตรีช่วยว่าการกระทรวงมหาดไทย

**การเลือกตั้ง**

**ผลการเลือกตั้งทั่วไป**

**การเลือกตั้งผู้ว่าราชการกรุงเทพมหานคร**

**ยุบเลิกพรรค**
กระทั่งในเดือนกันยายน พ.ศ. 2540 ศาลฎีกาได้มีคำสั่ง ที่ 5409/2540 ลงวันที่ 12 กันยายน 2540 ให้ยุบเลิกพรรคนำไทย เนื่องจากไม่ส่งสมาชิกสมัครรับเลือกตั้งเป็นสมาชิกสภาผู้แทนราษฎร ในการเลือกตั้งทั่วไป เมื่อวันที่ 17 พฤศจิกายน 2539 ตาม พรบ.พรรคการเมือง พ.ศ. 2524
โดยสมาชิกส่วนมากของพรรคได้ย้ายไปสังกัด พรรคความหวังใหม่

**การจัดตั้งพรรคนำไทย พ.ศ. 2545**
พรรคนำไทย ได้มีการจดทะเบียนตั้งพรรคเป็นครั้งที่ 2 ขึ้นเมื่อวันที่ 12 มีนาคม พ.ศ. 2545 โดยมีว่าที่ร้อยโทปัญญา ชัยรัตนพาณิชย์ ดำรงตำแหน่งหัวหน้าพรรค ส่วนเลขาธิการพรรค คือ นายทวีลาภ ชมะนันทน์ แต่พรรคฯ ไม่ได้มีการดำเนินงานกิจกรรมทางการเมือง จนเป็นเหตุให้ศาลรัฐธรรมนูญ มีคำสั่งยุบพรรคนำไทย เมื่อวันที่ 5 พฤศจิกายน  พ.ศ. 2545
การดำเนินการจัดตั้งพรรคฯ ในครั้งที่ 2 ไม่ได้มีส่วนเกี่ยวข้องกับพรรคนำไทย ที่นำโดย ดร.อำนวย วีรวรรณ แต่อย่างใด

**อ้างอิง**

นำไทย
นำไทย
หมวดหมู่:พรรคการเมืองไทยที่ยุบพรรคในปี พ.ศ. 2540
ชูการ์ อายส์

ชูการ์ อายส์ (Sugar Eyes)  เป็นเกิร์ลกรุป กลุ่มแรกในสังกัด โซนี่ มิวสิก เอ็นเตอร์เทนเม้นท์ 
คำว่า ชูการ์ อายส์ (Sugar Eyes) คือตัวอักษร S ย่อมาจากบุคลิกลักษณะของพวกเธอ แพรวา Smarty (สาวเท่) พิกเล็ท Stylish (สาวสไตล์ลิส) ดาร์ลิ่ง Sweety (สาวหวาน) นิต้า Street Chic (สาวเก๋) และ คุกกี้ Sporty (สาวสปอร์ต)
ปัจจุบัน Sugar eyes ได้แยกวงต่างคนต่างมีผลงาน  โดยนิต้า ผันตัวไปเป็นศิลปินเดี่ยว พิกเล็ต ได้ร่วมแสดงซีรีส์ทางช่อง จีเอ็มเอ็ม 25

**ระยะเวลาสมาชิก**

**ประวัติสมาชิก**

**อดีตสมาชิก**

**การศึกษา**

**อดีตสมาชิก**

**ผลงาน**

**พิธีกร**
 แก๊งการ์ตูนแชนแนล- โสภาพลาซ่า ทางสถานีโทรทัศน์สีกองทัพบกช่อง 7 (ออริจินัล) และทีวีดิจิตอล ช่อง 7 เอชดี ช่อง 35 (แพรวา)- ผู้ประกาศรายการโทรทัศน์ ทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33 (นิต้า)

**เพลง**

**มินิอัลบั้ม**
 Sugar Eyes (2554)

**ซิงเกิล**

**ร้องร่วมกับศิลปินอื่น**

**เพลงประกอบโฆษณา**
 Wink (Sugar Eyes)

**ละคร**

**ละครเวที**

**ภาพยนตร์**
 30 กำลังแจ๋ว (ดาร์ลิ่ง)- Feel Good รู้สึกดีที่มีกัน (พิกเล็ท)

**มิวสิควิดีโอ**
 MV สุกียากี้ โปรโมทละครโจโจ้ซัง (ดาร์ลิ่ง)- MV ใจไม่ถึง Instinct (ดาร์ลิ่ง)- MV Let’s get down กอล์ฟ-ไมค์ (ดาร์ลิ่ง)- MV เรื่องรัก สตูดิโดโตโม่ (ดาร์ลิ่ง)- MV ไม่เกลียดแต่ไม่กลับ สตูดิโอโตโม่ (ดาร์ลิ่ง)- MV Crazy for you ของ B.O.Y (ดาร์ลิ่ง)- MV ที่ฉันเคยยืน ของ น้ำชา (ดาร์ลิ่ง)- MV เพลง “สะพานรุ้ง” (ฟ้าหญิงอุบลรัตน์) (นิต้า)

**การประกวด**
 รองอันดับ 4 Gosssipstar contest 2008 (ดาร์ลิ่ง)- รองอันดับ 2 Utaitip Freshy idol 2008 (ดาร์ลิ่ง)- Idol : siam center (s'club talent boys & girls 2008 เข้ารอบ 20 คนสุดท้าย) (แพรวา)- รางวัลชนะเลิศการประกวด Disney เพื่อนน้อง Talent Contest' 2004 (พิกเล็ท)- รางวัลรองชนะเลิศอันดับ 2 การประกวด ร้องและเต้น Future Junior Talent Award'2004 (พิกเล็ท)- รางวัลรองชนะเลิศอันดับ 2 การประกวด SF Junior Singing Contest' 2005 (พิกเล็ท)- เข้ารอบชิงชนะเลิศการประกวด C-SA ทางสายฝันสู่ดวงดาว 2009 (พิกเล็ท)- เข้ารอบ 2 คนสุดท้ายในการออดิชั่นคัดเลือกเป็นศิลปินในสังกัด JYP ในโครงการ JYP WORLD TOUR 2007 (พิกเล็ท)- รางวัลชนะเลิศ (8-10 ปี) เพลงไทยสากล "Singing Star Contest 2005" (นิต้า)- รางวัลดีเด่น (8-10 ปี) เพลงไทยสากล "Atisinee Singing Contest" (นิต้า)- เหรียญทองการประกวดร้องเพลง, อายุต่ำกว่า 12 ปี จัดโดย Mifa Music School (นิต้า)- รางวัลรองชนะเลิศอันดับ 2 , อายุ 9-25 ปี จัดโดย YAMAHA Popular Music (PMS) (นิต้า)- รางวัลดีเด่น (ถ้วยพระราชทานจากสมเด็จพระเทพฯ) – เพลงไทยสากล อายุ 9-12 ปี EBO Singing Contest, EBO voice studio by ครูกานต์ (นิต้า)- เหรียญทอง – ประกวดร้องเพลง อายุต่ำกว่า 12 ปี จัดโดย Mifa Music School (นิต้า)- 2nd Thai chosen by JYP to trained in Korea underJYP’s agreement contract. At JYP, she has been trained Hip-Hop, Poppin and voice training for more than one year and had a chance to join the show twice. (นิต้า)

**อ้างอิง**
 ความเป็นมา Sugar Eyes- ประวัติวง Sugar Eyes date=2011-04-23 

**แหล่งข้อมูลอื่น**
 เฟซบุ๊ก Sugar Eyes- อินสตาแกรม Sugar Eyes- แฟนเพจ Sugar Eyes- อินสตาแกรมส่วนตัว พิทเล็ท- เฟซบุ๊คส่วนตัวของพิทเล็ท- ช่องยูทูปของเนยแจมพิกเล็ท
หมวดหมู่:กลุ่มดนตรีป็อปสัญชาติไทย
หมวดหมู่:ศิลปินสังกัดโซนี่ มิวสิค
หมวดหมู่:กลุ่มดนตรีไทยในยุค 2010
หมวดหมู่:กลุ่มดนตรีที่ก่อตั้งในปี พ.ศ. 2553
หมวดหมู่:เกิร์ลกรุปไทย
มาร์ติน โฮล์ม

มาร์ติน โฮล์ม (Martin Holm; 27 พฤศจิกายน ค.ศ. 1976 — 24 มิถุนายน ค.ศ. 2009) เป็นนักมวยไทยชาวสวีเดน และเป็นอดีตแชมป์รายการ WMC มวยไทยโลก ในการแข่งขันเค-วัน เขามีโอกาสสู้กับนักมวยดังในขณะนั้น เช่น เออร์เนสโต ฮูสท์, เรย์ เซโฟ, ไมเคิล แมกโดนัลด์ และ โกลบ เฟโตซา

**ประวัติและในวงการอาชีพ**
เมื่อมาร์ตินมีอายุได้เจ็ดปี เขาได้เริ่มการว่ายน้ำในโรงเรียนสอนว่ายน้ำของท้องถิ่น ไม่กี่ปีต่อมา เขาได้หันเหความสนใจไปสู่ไอคิโดและได้ทำการฝึกฝนเป็นระยะเวลาสี่ปี หลังจากนั้นเขาได้หันมาสนใจคาราเต้โชโตกัน เมื่อเขาอายุได้ 14 ปี เขาถูกส่งเข้าโรงยิมมวยไทยในกรุงสต็อกโฮล์ม ที่มีชื่อว่า "Slagskeppet Muay Thai" ที่ซึ่งเขาได้พบกับจอร์เก้น ครุธ และได้รับการถ่ายทอดกีฬาดังกล่าวในทันที
เมื่อมาร์ตินอายุ 18 ปี เขาได้เดินทางมาพักผ่อนที่ประเทศไทยกับเพื่อนๆของเขา ซึ่งเขาได้เริ่มการต่อสู้เป็นครั้งแรก เขาไม่ได้เตรียมตัวสำหรับการต่อสู้ แต่ฝ่ายตรงข้ามของเขามีประสบการณ์ด้านมวยไทยระดับท้องถิ่น โฮล์มได้โจมตีอย่างรุนแรง และแสดงฝีมือเป็นชุดและสามารถชนะน็อคการต่อสู้ด้วยการตีเข่าในช่วงยกแรก มาร์ตินได้ตัดสินใจที่จะปฏิบัติการฝึกฝนกับเพื่อนที่มีชื่อว่าจอร์เก้น ครุธ โดยไปยังโรงยิมระดับมืออาชีพสูงสุดในสแกดิเนเวีย ที่มีชื่อว่า วาเลนทูนาบ็อกซิ่งแคมป์ ในความพยายามที่จะอยู่ในระดับถัดไป จากวาเลนทูนาเขาได้ต่อสู้ในระดับอาชีพอยู่บ้าง และหลังจากการเข้าร่วมการแข่งขันเค-วัน สองปีต่อจากครุธ
โฮล์มต่อสู้กว่า 30 ครั้งก่อนเข้าร่วมรายการแข่งขัน WMC เวิลด์ ใน ค.ศ. 1999 ที่ประเทศไทย
ในค.ศ. 2002 เขาได้รับการเปิดตัวครั้งแรกในรายการเค-วัน ที่มีชื่อว่าเค-วัน เวิลด์กรังด์ปรีซ์ 2002 นาโกยา เขาชนะน็อคชาวนามิเบีย ที่มีชื่อว่าจ็อคกี้ โอเบอร์โฮลท์เซอร์ ที่เวลา 1'38" ในยกแรก การต่อสู้ครั้งถัดมาเขาได้พบกับนักคาราเต้ชาวบราซิล ที่มีชื่อว่าโกลบ เฟโตซา โฮล์มชนะอีกครั้งโดยการชนะน็อคในยกแรก
ค.ศ. 2002 ในไซตามะ ประเทศญี่ปุ่น เขาได้พบกับคู่ต่อสู้ที่ชนะยากที่สุดด้วย ซึ่งเป็นดาวเด่นของรายการเค-วัน ที่มีชื่อว่าเร เซโฟ ซึ่งเป็นนักสู้จากนิวซีแลนด์ โฮล์มแพ้การต่อสู้ที่สูสีโดยการตัดสินจากเสียงส่วนใหญ่ เขาประสบความสำเร็จในช่วงต้นของการเข้าสู่วงการในรายการเค-วัน ที่มีชื่อว่าเค-วัน เวิลด์กรังด์ปรีซ์ 2002 รอบไฟนอล ภายใต้การพบกับนักสู้ชาวแคนาดาที่มีชื่อว่า ไมเคิล แมกโดนัลด์
ค.ศ. 2003 ในปารีส โฮล์มได้พบกับแชมป์โลกเค-วันสี่สมัยที่มีชื่อว่าเออร์เนสโต ฮูสท์ และแพ้การตัดสินอย่างเป็นเอกฉันท์
ค.ศ. 2004 ภายหลังจากการที่เขาได้พบกับนักสู้ชาวแอลเบเนีย ที่มีชื่อว่าซาวิต บาจรามี ในฐานะที่เป็นดาวเด่นคนใหม่ในเค-วัน และสร้างความประหลาดใจให้กับแฟนมวยของเขา มาร์ติน โฮล์ม ได้อำลาวงการโดยต้องการให้ความสำคัญกับครอบครัวและทารกชายแรกเกิดของเขา
สามปีหลังจากอำลาวงการ ในเดือนมกราคม ค.ศ. 2007 เขาได้ประกาศว่าเขาจะเข้าร่วมการแข่งขันอีกครั้งในเค-วัน
วันที่ 24 มิถุนายน ค.ศ. 2009 มีผู้พบว่ามาร์ติน โฮล์ม เสียชีวิตแล้ว โดยสาเหตุคือการฆ่าตัวตายโดยการแขวนคอ เนื่องด้วยโฮล์มมีปัญหาส่วนตัวด้านภาวะซึมเศร้าและความไม่สมดุลทางอารมณ์

**รายการที่ชนะ**
 ค.ศ. 1994 แชมป์ SIMTA โปรมวยไทยยูโรเปียน- ค.ศ. 1997 แชมป์ WKA อะเมเจอร์คิกบ็อกซิงเวิลด์ - ค.ศ. 1998 IAMTF อะเมเจอร์มวยไทยยูโรเปียน- ค.ศ. 1999 ผู้ชนะ IFMA คิงส์คัพ- ค.ศ. 1999 แชมป์ WMC โปรมวยไทยเวิลด์

**ดูเพิ่ม**
 มวยไทย

**อ้างอิง**

**แหล่งข้อมูลอื่น**
  Complete Fighters Profile of Martin Holm
หมวดหมู่:นักมวยไทยชาวสวีเดน
หมวดหมู่:คิกบ็อกเซอร์
หมวดหมู่:แชมป์โลกมวยไทย
หมวดหมู่:นักกีฬาจากสต็อกโฮล์ม
หมวดหมู่:ผู้ฆ่าตัวตายด้วยการแขวนคอ
พัสวีพิชญ์ ศรณ์อัครภา

พัสวีพิชญ์ ศรณ์อัครภา ชื่อเล่น แจ๋ว หรือ ครี นักแสดง และนางแบบชาวไทย จบการศึกษาระดับประถมศึกษาและมัธยมศึกษาตอนต้นจาก โรงเรียนวัฒนาวิทยาลัย และระดับมัธยมศึกษาตอนปลายจาก  โรงเรียนสตรีวิทยา 2 จบการศึกษาระดับปริญญาตรี คณะศิลปกรรมศาสตร์  จุฬาลงกรณ์มหาวิทยาลัย 
ครี พัสวีพิชญ์ เดิมชื่อ ติยะดา ติยะวงศ์สกุล (ชื่อเล่น : แจ๋ว) เคยเข้าประกวด มิสไทยแลนด์ยูนิเวิร์ส 2549 แต่ไม่ได้เข้ารอบสุดท้าย  ต่อมาได้รับงานแสดงโฆษณาและมิวสิกวิดีโอหลายชิ้น ที่รู้จักกันดีคือ โฆษณาต่อต้านการสูบบุหรี่ ของ สสส. กับประโยคเด็ด "แล้วคุณมาทำร้ายฉันทำไม" และเป็นดีเจคลื่น GET เอฟเอ็ม 102.5 เมกกะเฮิร์ตซ์  
ครี เป็นที่รู้จักมากขึ้น โดยเป็น 1 ใน 6 นางแบบปฏิทินลีโอ 2010 และเริ่มแสดงภาพยนตร์ไทยเรื่องแรก คือ น้ำตาลแดง ตอน โสบนเตียง 
อาชีพส่วนตัว ครีเป็นพนักงานบริษัทประชาสัมพันธ์แห่งหนึ่ง ทำให้ครีต้องเข้าร่วมงานอีเวนต์ต่างๆ จนเป็นที่จับตามองของเหล่าไฮโซ เซเลบริตี้ และวงการบันเทิง

**ผลงาน**

**ภาพยนตร์**
 ภาพยนตร์น้ำตาลแดง ตอน โสบนเตียง(2553)- ภาพยนตร์ Is am are A reason to live for (2556)

**ซิทคอม**
 ซิทคอม เป็นต่อ ตอน หลับหรือเหลือง รับบท ลูกค้าหญิง (2551)

**ละครสั้น**
 หนังดังสุดสัปดาห์ เรื่อง กฐินผี...หนีเถอะจ้า

**โฆษณา**
ซันซิล
*คลอเร็ท
*แคทเทเลคอม
*เลย์ตะวันไบกอนโลตัส
*คลินิค
*เวดดิ้ง
*บิ๊กแตงค์เซลล์
*ต่อต้านการสูบบุหรี่ ของ สสส. กับประโยคเด็ด

**มิวสิกวิดีโอ**
 เพลงตะโกน ของ โฟร์ท- เพลงที่รัก ของ พลาสม่า- ช่วงเวลา ของ โมโนโทน- เพลงอะเดย์

**พิธีกร**
 รายการ สด สอด แซ่บ ทางช่อง ไทยแซ่บ- รายการ จิ๊บจิ๊บกอสสิปบันเทิง ทางช่อง now 26

**อ้างอิง**
รู้จักกับ ครี พัสวีพิชญ์ ใคร ๆ ก็หาว่าเธอแรง
ครี พัสวีพิชญ์"...ไฮโซฉาวเก้านิ้ว date=2012-03-31 
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:บุคคลจากโรงเรียนวัฒนาวิทยาลัย
หมวดหมู่:บุคคลจากโรงเรียนสตรีวิทยา ๒ ในพระราชูปถัมภ์ฯ
หมวดหมู่:นิสิตเก่าคณะศิลปกรรมศาสตร์ จุฬาลงกรณ์มหาวิทยาลัย
นักฟุตบอลดาวรุ่งแห่งปีของพีเอฟเอ

ไฟล์:Trent Alexander-Arnold 2018.jpg|thumb|right|upright|เทรนต์ อเล็กซานเดอร์-อาร์โนลด์ ผู้ได้รับรางวัลในฤดูกาล 2019-20
นักฟุตบอลดาวรุ่งยอดเยี่ยมแห่งปีของสมาคมนักฟุตบอลอาชีพ (The Professional Footballers' Association Young Player of the Year) หรือ นักฟุตบอลดาวรุ่งยอดเยี่ยมของพีเอฟเอ (PFA Young Player of the Year) หรือเรียกย่อว่า นักฟุตบอลดาวรุ่งยอดเยี่ยม เป็นรางวัลประจำปีที่มอบให้กับนักฟุตบอลที่มีอายุไม่เกิน 23 ปี นับจากเริ่มฤดูกาล เพื่อตัดสินนักฟุตบอลที่มีผลงานที่ดีที่สุดในฟุตบอลอังกฤษ โดยเริ่มมีการมอบรางวัลมาตั้งแต่ฤดูกาล 1973–74 และผู้ชนะนั้นได้จากผลการลงคะแนนของนักฟุตบอลที่เป็นสมาชิกสหภาพแรงงานและสมาคมฟุตบอลอาชีพ รางวัลแรกมอบให้กับกองหลังของสโมสรฟุตบอลอิปวิชทาวน์ เควิน บีตตี ผู้ได้รับรางวัลคนปัจจุบันคือ บูกาโย ซากา ที่เล่นให้กับอาร์เซนอล
ถึงแม้ว่ารางวัลจากเปิดโอกาสให้กับผู้เล่นทุกระดับ แต่ผู้ได้รางวัลจนถึงปัจจุบัน มาจากผู้เล่นจากลีกสูงสุดของฟุตบอลอังกฤษ และจากข้อมูลปี ค.ศ. 2008 มีเพียง ไรอัน กิกส์, ร็อบบี ฟาวเลอร์ และเวย์น รูนีย์ ที่ได้รับรางวัลมากกว่า 1 ครั้ง และมีนักฟุตบอล 5 คน ที่ไม่ได้มาจากสหราชอาณาจักร ที่ได้รับรางวัลนี้ ส่วนนักฟุตบอลยอดเยี่ยมของพีเอฟเอ นั้นมาจากนอกสหราชอาณาจักร 9 คน และผู้ที่ได้รับรางวัลนี้ ที่อายุไม่เกิน 23 ปี เมื่อเริ่มฤดูกาลก็มีคุณสมบัติที่จะชนะในรางวัลนักฟุตบอลยอดเยี่ยมของพีเอฟเอด้วยเช่นกัน และมีเพียง 3 ครั้งที่ นักฟุตบอลคนเดียวกันได้ทั้ง 2 รางวัลในฤดูกาลเดียวกัน
รายชื่อผู้ได้รับการเสนอชื่ออย่างย่อ จะประกาศในเดือนเมษายน และประกาศผู้ได้รับรางวัล พร้อมกับผู้เล่นแห่งปี ในงานกาลา ที่ลอนดอน หลังจากนั้นไม่กี่วัน ผู้ได้รับรางวัลถือเป็นเกียรติมาก เพราะเป็นรางวัลที่ได้รับเลือกจากเพื่อนนักฟุตบอลร่วมอาชีพ

**ผู้ได้รางวัล**
จากการมอบรางวัล 43 ครั้ง จนถึงครั้งล่าสุดในปี ค.ศ. 2016 มีผู้ชนะ 40 คน ตารางด้านล่าง แสดงผู้ชนะ และแสดงผู้ได้รับรางวัล นักฟุตบอลแห่งปี (PPY) , นักฟุตบอลยอดเยี่ยมของสมาคมผู้สื่อข่าวอังกฤษ (FWA)  และนักฟุตบอลยอดเยี่ยมโดยผู้ชื่นชอบของพีเอฟเอ ( PFA Fans' Player of the Year award (FPY)) 
ไฟล์:Giggs cropped.jpg|thumb|right|upright|ไรอัน กิกส์ นักฟุตบอลคนแรกที่ได้รางวัล 2 ครั้ง
ไฟล์:Robbie Fowler.jpg|thumb|right|upright|ร็อบบี ฟาวเลอร์ นักฟุตบอลคนที่ 2 ที่ได้รางวัล 2 ครั้ง
ไฟล์:Wayne Rooney 2.jpg|thumb|right|upright|เวย์น รูนีย์ นักฟุตบอลคนที่ 3 ที่ได้รับรางวัล 2 ครั้งใน 2 ฤดูกาลติดต่อกัน

**สรุปผู้ได้รางวัล**

**ผู้ได้รางวัลแบ่งตามประเทศ**

**ผู้ได้รางวัลแบ่งตามสโมสร**

**ดูเพิ่ม**
 นักฟุตบอลยอดเยี่ยมของพีเอฟเอ- นักฟุตบอลแห่งปีของสมาคมผู้สื่อข่าวฟุตบอล- นักฟุตบอลยอดเยี่ยมประจำฤดูกาลของพรีเมียร์ลีก- นักฟุตบอลดาวรุ่งยอดเยี่ยมประจำฤดูกาลของพรีเมียร์ลีก

**อ้างอิง**
หมวดหมู่:ฟุตบอลในประเทศอังกฤษ
หมวดหมู่:รางวัลฟุตบอล
อาซาฮิกาวะ

อาซาฮิกาวะ (Asahikawa-shi; チウ・ペツ ชิวเพ็ต, チュッ・ペツ ชูเพ็ต) เป็นเมืองหลวงของกิ่งจังหวัดคามิกาวะ ในจังหวัดฮกไกโด และเป็นเมืองที่ใหญ่เป็นอันดับสองของเกาะฮกไกโด รองจากนครซัปโปโระ ด้วยประชากรในปี พ.ศ. 2556 ทั้งสิ้นจำนวน 348,658 คน

**ลักษณะทั่วไป**
ในปี พ.ศ. 2465 (ค.ศ. 1922) ได้มีการจัดตั้ง นครอาซาฮิกาวะ ขึ้น ในฐานะนครศูนย์กลางของฮกไกโดตอนเหนือ นครอาซาฮิกาวะได้กลายเป็นเมืองอุตสาหกรรมและการพาณิชย์ ขณะนั้นในเมืองมีแม่น้ำลำธารมากถึง 130 สาย ดังสะพานที่มีชื่อเสียงอาทิ แม่น้ำอิชิการิ และ แม่น้ำชูเบ็ตสึ ด้วยความที่มีแม่น้ำลำธารมากนี้เอง ทำให้มีสะพานกว่า 740 แห่ง อาทิ สะพานอาซาฮิ บนแม่น้ำอิชิการิ ซึ่งกลายเป็นสัญลักษณ์หนึ่งของเมืองตั้งแต่ก่อสร้างเสร็จในปี พ.ศ. 2475 (1932) และยังถือเป็นหนึ่งในแหล่งมรดกของฮกไกโด
ในฤดูหนาวของทุกปี จะมีการจัด "งานฤดูหนาวอาซาฮิกาวะ" ขึ้นริมแม่น้ำอิชิการิ และในฤดูนี้สกีรีสอร์ทบนภูเขาก็เป็นแหล่งท่องเที่ยวยอดนิยม

**นิรุกติศาสตร์**
ชาวไอนุเรียกอาซาฮิกาวะว่า  Chiu Pet แปลว่า "แม่น้ำแห่งเกลียวคลื่น" แต่ถูกเข้าใจผิดเป็นคำว่า チュッ・ペツ Chup Pet แปลว่า "แม่น้ำพระอาทิตย์" จึงเป็นที่มาของคำว่าอาซาฮิกาวะในภาษาญี่ปุ่น (อาซาฮิ (旭) แปลว่า "พระอาทิตย์ยามเช้า")

**ภูมิอากาศ**
25 มกราคม พ.ศ. 2445 (1902) สถานีตรวจวัดอากาศสามารถบันทึกอุณหภูมิที่ −41 °C ถือเป็นอุณหภูมิต่ำที่สุดในประวัติศาสตร์ญี่ปุ่น

**การคมนาคม**
รถไฟ- JR Hokkaido JR ฮกไกโด
** inline=yes- 3 สถานี** inline=yes - 8 สถานี** inline=yes - 3 สถานี** inline=yes - 5 สถานี:หมายเหตุ - * ใช้สถานีร่วมกัน 1 สถานี ที่สถานีอาซาฮิกาวะ
อากาศ- ท่าอากาศยานอาซาฮิกาวะ

**อ้างอิง**

**แหล่งข้อมูลอื่น**
 อาซาฮิกาวะ- Asahikawa-  เว็บไซต์ข้อมูลการท่องเที่ยวนครอาซาฮิกาวะ en-  เว็บไซต์ทางการ ja
หมวดหมู่:นครในกิ่งจังหวัดคามิกาวะ
แม่แบบ:เหตุการณ์ปัจจุบัน/2554 เมษายน 23

* นายจุรินทร์ ลักษณวิศิษฏ์ รัฐมนตรีว่าการกระทรวงสาธารณสุขสรุปยอดผู้บาดเจ็บและเสียชีวิตจากเหตุการณ์ปะทะกันระหว่างทหารไทยและทหารกัมพูชาบริเวณปราสาทตาเมือน และปราสาทตาควาย อ.พนมดงรัก จ.สุรินทร์ โดยล่าสุดมีคนไทยบาดเจ็บ 15 รายและเสียชีวิต 3 ราย ครอบครัวข่าว 3
}
โอรูเปรตู

โอรูเปรตู (Ouro Preto, ทองดำ) เป็นเมืองในรัฐมีนัชเจไรช์ ประเทศบราซิล เป็นเมืองเหมืองแร่ทองคำในคริสต์ทศวรรษ 1700 เป็นศูนย์กลางการผลิตทองคำของบราซิลระหว่างคริสต์ทศวรรษที่ 18 มีการท่องเที่ยว มีสถาปัตยกรรมอาณานิคม ยูเนสโกได้ขึ้นทะเบียนเป็นแหล่งมรดกโลกเนื่องจากสถาปัตยกรรมบาโรกอันโดดเด่น เป็นแหล่งที่ค้นพบผลงานของอาเลย์ฌาจีญู (อังโตนียู ฟรังซิสกู ลิสโบอา) ประติมากรและสถาปนิกชาวบราซิล 
หมวดหมู่:เมืองในรัฐมีนัชเจไรช์
หมวดหมู่:แหล่งมรดกโลกในประเทศบราซิล
หมวดหมู่:แหล่งมรดกโลกทางวัฒนธรรม
ชีรอซ

ชีรอซ (شیراز) เป็นเมืองที่มีประชากรเป็นอันดับที่ 6 ของประเทศอิหร่าน และเป็นเมืองหลักของจังหวัดฟอร์ส ตั้งอยู่ทางตะวันตกเฉียงใต้ของประเทศ เป็นเมืองศูนย์กลางการค้าขายในภูมิภาคมามากกว่าหนึ่งพันปี
ชีรอซเป็นเมืองที่มีชื่อเสียงว่าเป็นเมืองแห่งกวี วรรณกรรม ไวน์ และดอกไม้ เป็นเมืองอุตสาหกรรม ซีเมนต์ น้ำตาล ปุ๋ย สิ่งทอ ผลิตภัณฑ์ไม้ งานโลหะ และพรม ยังมีโรงกลั่นน้ำมันและเป็นเมืองอุตสาหกรรมอิเล็กทรอนิกส์ โดยคิดเป็นร้อยละ 53 ของประเทศ
เป็นสถานที่เกิดของกวีชื่อแซอ์ดีในคริสต์ศตวรรษที่ 13 และฮอเฟซในคริสต์ศตวรรษที่ 14 ในสมัยกลางเป็นเมืองที่มีความสำคัญและมีความสำคัญสูงสุดในช่วงคริสต์ศตวรรษที่ 10–11 เมืองนี้เกิดแผ่นดินไหวบ่อยครั้ง มีซากปรักหักพังของเมืองโบราณชื่อแพร์ซโพลิสตั้งอยู่ห่างจากเมืองนี้ไปทางทิศตะวันออกเฉียงเหนือประมาณ 55 กิโลเมตร

**อ้างอิง**

หมวดหมู่:เมืองในจังหวัดฟอร์ส
หมวดหมู่:เมืองหลวงเก่าของอิหร่าน
ซาโมเทรซ

ท่าเรือสำคัญในซาโมเทรซ
ซาโมเทรซ หรือ ซาโมทรากี (Σαμοθράκη, Samothrace) เป็นเกาะในประเทศกรีซ ตั้งอยู่ทางเหนือของทะเลอีเจียน เป็นส่วนหนึ่งของจังหวัดเอวรอส ห่างจากเกาะเกิกเชอาดาของประเทศตุรกีไปทางทิศตะวันตกเฉียงเหนือ 23 กิโลเมตร เกาะมีความยาว 17 กิโลเมตร มีพื้นที่ 178 ตร.กม. มีประชากร 2,723 คน (ข้อมูลประชากรปี ค.ศ. 2001) มีอุตสาหกรรมหลักในการทำประมงและการท่องเที่ยว มีทรัพยากรคือหินแกรนิตและหินบะซอลต์
มีรูปแกะสลักที่รู้จักกันในชื่อ ไนกีแห่งซาโมเทรซ ซึ่งปัจจุบันตั้งแสดงอยู่ในพิพิธภัณฑ์ลูฟวร์ กรุงปารีส พบที่เกาะนี้เมื่อ ค.ศ. 1863
หมวดหมู่:เกาะในประเทศกรีซ
แม็กแน็ส

แม็กแน็ส (Meknès) หรือ มักนาส (مكناس; เบอร์เบอร์: ⵎⴽⵏⴰⵙ) เป็นเมืองทางตอนเหนือของประเทศโมร็อกโก ตั้งอยู่ห่างจากกรุงราบัตเมืองหลวงของประเทศ 130 กิโลเมตร (81 ไมล์) และห่างจากเมืองแฟ็ส 60 กิโลเมตร (37 ไมล์) เมืองแม็กแน็สเคยเป็นเมืองหลวงของประเทศ (ปี ค.ศ. 1672–1727) เมืองมีประชากร 985,000 คน (ข้อมูลปี ค.ศ. 2010) 
เมืองผลิตพรม เมืองนี้ตั้งขึ้นในคริสต์ศตวรรษที่ 10 ในสมัยกลางเป็นเมืองป้อมปราการของพวกเบอร์เบอร์ เป็นที่ประทับของสุลต่านโมร็อกโกหลายปี นับตั้งแต่คริสต์ศตวรรษที่ 17 มีพระราชวังขนาดใหญ่และประตูเมือง

**อ้างอิง**
หมวดหมู่:เมืองในประเทศโมร็อกโก
อึงคองซามบา

อึงคองซามบา (Nkongsamba) เป็นเมืองในประเทศแคเมอรูน ตั้งอยู่ทางตะวันตกของประเทศ ห่างจากกรุงยาอุนเดไปทางทิศตะวันตกเฉียงเหนือ ประมาณ 214 กิโลเมตร เมืองมีประชากร 104,050 คน จากการสำรวจในปี ค.ศ. 2005 เมืองเป็นศูนย์กลางการปลูกปาล์มน้ำมัน กล้วย และกาแฟ
หมวดหมู่:เมืองในประเทศแคเมอรูน
ทัง เหวย

ทัง เหวย (p=Tāng Wéi) มีชื่อภาษาอังกฤษว่า รีเบกกา ทัง (Rebecca Tang)  เป็นนักแสดงหญิงชาวจีน จากเมืองหางโจว มณฑลเจ้อเจียง
ทัง เหวยจบวิชาการแสดงจากสถาบันการแสดงกลาง กรุงปักกิ่ง เริ่มมีผลงานแสดงภาพยนตร์ และภาพยนตร์โทรทัศน์ ก่อนจะมีชื่อเสียงจากการรับบทเป็น เจิ้ง ผิงรื่อ (Zheng Ping Ru) หรือ หวัง เจียจือ (Wong Chia Chi) หญิงสาวที่มีบทบาทในแนวร่วมชาวจีนรักชาติเพื่อต่อต้านญี่ปุ่นในสงครามจีน-ญี่ปุ่นครั้งที่สอง จากภาพยนตร์เรื่อง Lust, Caution (ชื่อไทย เล่ห์ราคะ) ผลงานปี 2007 กำกับโดยหลี่ อัน จากบทประพันธ์ของจาง อ้ายหลิง ซึ่งส่งให้เธอได้รับรางวัลม้าทองคำในสาขานักแสดงหน้าใหม่ และรางวัลภาพยนตร์จีน สาขานักแสดงนำหญิง  แต่จากบทบาทนี้ที่เต็มไปด้วยฉากการร่วมเพศของเธอกับเหลียง เฉาเหว่ย ทำให้เธอต้องอยู่ในบัญชีดำของคณะกรรมการควบคุมวิทยุ ภาพยนตร์ และโทรทัศน์แห่งรัฐ หน่วยงานของรัฐบาลจีน เธอถูกระงับการแสดงภาพยนตร์และงานโฆษณาทั้งหมดก็ถูกห้ามฉาย  เธอถูกตัดออกจากรายชื่อนักแสดงนำเรื่อง The Warrior and the Wolf (2009) ภาพยนตร์อิงประวัติศาสตร์ กำกับโดยเถียน ช่วงช่วง  ซึ่งถ่ายทำที่มณฑลซินเจียง โดยมอบหมายให้แม็คกี้ คิว รับบทนำแทน
หลังงานแสดงเรื่อง Lust, Caution และระงับผลงานใหม่ เธอและครอบครัวย้ายมาอาศัยอยู่ที่ฮ่องกง  และได้แสดงภาพยนตร์เรื่อง Late Autumn (2010) ภาพยนตร์เกาหลี คู่กับฮย็อน บิน และ Crossing Hennessy (2010) ภาพยนตร์รักฮ่องกง คู่กับจาง เซี๊ยะโหย่ว และในปี พ.ศ. 2554 ทังเหวย ได้รับบทเป็นภรรยาของเจิน จื่อตัน ในภาพยนตร์กังฟูกำลังภายในสัญชาติฮ่องกงเรื่อง Wuxia

**อ้างอิง**
หมวดหมู่:นักแสดงจีน
หมวดหมู่:บุคคลจากหางโจว
ยาอุนเด

ยาอุนเด (Yaoundé) เป็นเมืองหลวงของประเทศแคเมอรูน และเป็นเมืองใหญ่เป็นอันดับ 2 ของประเทศ ตามหลังดูอาลา ตั้งอยู่ตอนกลางของประเทศ อยู่เหนือจากระดับน้ำทะเล 750 เมตร (2,500 ฟุต)

**ภูมิอากาศ**

**อ้างอิง**

**แหล่งข้อมูลอื่น**
หมวดหมู่:เมืองในประเทศแคเมอรูน
หมวดหมู่:เมืองหลวงในทวีปแอฟริกา
อึนจาเมนา

อึนจาเมนา (Ndjamena, N’Djaména; نجامينا, Nijāmīnā) เป็นเมืองหลวงและเมืองที่ใหญ่ที่สุดของประเทศชาด เมืองท่าบนฝั่งแม่น้ำชารี เป็นตลาดสำคัญของการทำปศุสัตว์ เกลือ อินทผลัม ธัญพืช เนื้อสัตว์ ปลา การทำฝ้าย ที่ถือเป็นอุตสาหกรรมสำคัญ และยังเป็นศูนย์กลางเศรษฐกิจของประเทศชาด ถึงแม้ว่าจะเกิดปัญหาความรุนแรงในเมือง

**อ้างอิง**
หมวดหมู่:เมืองในประเทศชาด
หมวดหมู่:เมืองหลวงในทวีปแอฟริกา
หมวดหมู่:ประเทศชาด

ชาด
ชาด
ชาด
ช
หมวดหมู่:แอฟริกากลาง
หมวดหมู่:แอฟริกาตะวันตก
หมวดหมู่:ประเทศที่ไม่มีทางออกสู่ทะเล
ชาด
จุมพิตแห่งอลัชชี

ไฟล์:CompendiumMaleficarumEngraving15.jpg|thumb|right|250px|"จุมพิตแห่งอลัชชี" วาดโดย ฟรันเซสโก มาเรีย กวซโซ (Francesco Maria Guazzo) ในหนังสือ "สรุปเรื่องแม่มด" (Compendium of the Witches) ค.ศ. 1608 
จุมพิตแห่งอลัชชี (osculum infame; shameful kiss หรือ kiss of shame) เป็นชื่อเรียกพิธีกรรมที่แม่มดกระทำเพื่อต้อนรับปิศาจ ด้วยการจุมพิตที่ทวารหนักของปิศาจ ซึ่งเชื่อกันว่าเป็น "ปาก" อีกแห่งหนึ่งของปิศาจ โดยตามคติชนนั้น เมื่อหญิงจุมพิตทวารหนักของปิศาจแล้ว ก็จะร่วมเมถุนกรรมกับปิศาจ

**จุมพิต**
ในช่วงการล่าแม่มดอันยาวนาน ผู้คนจำนวนมากเชื่อว่า แม่มดบูชาปิศาจ และสักการะปิศาจด้วยการจุมพิตทวารหนักของปิศาจ พิธีกรรม "จุมพิตแห่งอลัชชี" นี้มีเอ่ยถึงในบันทึกที่เกี่ยวกับวันชุมนุมของแม่มดเกือบทุก ๆ บันทึก ผู้คนเรียกชื่อเช่นนั้นเพราะเห็นกันว่าเป็นการกระทำอันเสื่อมทราม
ตามเรื่องราวที่กล่าวหากันมา แม่มดจะกระทำจุมพิตแห่งอลัชชีนี้เมื่อต้นวันชุมนุม หลังจากที่ปิศาจขานนามสาวกจนครบแล้ว โดยบรรดาแม่มดจะคลานหรือเดินถอยหลังเข้าไปหาปิศาจ หมุนตัว น้อมคำนับ และจุมพิตทวารหนักของปิศาจ นอกจากนี้ ยังเชื่อว่า แม่มดใหม่ต้องกระทำจุมพิตเช่นนี้เพื่อเริ่มสมาชิกภาพความเป็นแม่มดของตนด้วย เมื่อจุมพิตกันเสร็จแล้ว จะกินเลี้ยงกัน
บางทีก็ว่ากันว่า แม่มดมิได้จุมพิตแต่ปิศาจตัวหัวหน้าเท่านั้น ปิศาจตัวสมุนก็ด้วย
เนื่องจากแม่มดถือว่าพิธีกรรมเช่นนี้เป็นการสักการบูชา ในการพิจารณาคดีแม่มดที่นอร์ธเบอร์วิก (North Berwick Witch Trials) ประเทศสกอตแลนด์ เมื่อคริสต์ศตวรรษที่ 16 ศาลได้วินิจฉัยว่า การจุมพิตเช่นนี้เป็นการบำเพ็ญบาปอันส่งตรงมาจากปิศาจทีเดียว ใน "ข่าวจากสก๊อตแลนด์ แถลงเรื่องชีวิตอันน่าสาปแช่งของหมอไฟเอิน" ("Newes from Scotland, declaring the damnable Life of Doctor Fian") ซึ่งเขียนโดย ดับเบิลยู. ไรท์ (W. Wright) ใน ค.ศ. 1592 ตอนหนึ่งระบุว่า
"...และเข้าใจว่า คนเหล่านั้นพากันรอคอยแสนยาวนาน เบิกบานเมื่อมันมาสู่ และสนุกสนานไปกับการบาป ด้วยพวกเขาจะจุมพิตทวารหนักของมันที่มันยกชูขึ้นอยู่บนธรรมาสน์ อันเป็นสัญลักษณ์แห่งการสรรเสริญมัน ทุก ๆ คนกระทำเช่นนี้ และมันก็ให้ความสนุกสนานแก่เขาเหล่านั้น"
มีความเชื่อว่า ปิศาจต้องการให้กระทำจุมพิตแห่งอลัชชีแก่ตนซึ่งจะปรากฏอยู่ในรูปลักษณ์อื่นอันมิใช่มนุษย์ เช่นว่า แกะตัวผู้ แมวนำ และคางคก สัญญาฉบับหนึ่ง ชื่อ "ความผิดพลาดของพวกเดียรถีย์" (Errores Haereticorum, Heretical Erros) ซึ่งทำขึ้นในยุโรปมัชฌิมยุค อ้างว่า  ลัทธิคาร์ธาร์ (Catharism) ได้ชื่อนี้มา "จากคำว่า แมว ซึ่งพวกเขาจุมพิตทวารหนักของมัน และซึ่งซาตานปรากฏกายในรูปของมันนั้น"

**ดูเพิ่ม**
 จุมพิตศักดิ์สิทธิ์- การล่าแม่มด- แม่มด- การร่วมเพศทางก้นและปาก

**อ้างอิง**
หมวดหมู่:แม่มด
หมวดหมู่:คติชน
หมวดหมู่:ปิศาจ
โมกาดิชู

โมกาดิชู (Muqdisho, ; مقديشو, Maq(a)dīshū; Mogadiscio, ) คนท้องถิ่นเรียก ฮามาร์ (Xamar, ) เป็นเมืองที่ใหญ่ที่สุดและเป็นเมืองหลวงของประเทศโซมาเลีย เป็นเมืองท่าทางทะเล ในภูมิภาคมหาสมุทรอินเดีย โดยมีประชากรรประมาณ 2,388,000 คน (2021)
เมืองนี้สร้างขึ้นในคริสต์ศตวรรษที่ 10 โดยชาวอาหรับ เป็นศูนย์กลางการค้าที่สำคัญ ตกเป็นของสุลต่านแห่งแซนซิบาร์โน ใน ค.ศ. 1871 ต่อมาให้อิตาลีเช่าใน ค.ศ. 1892 แล้วขายให้อิตาลีใน ค.ศ. 1905 กลายเป็นเมืองหลวงของดินแดนโซมาลีแลนด์อิตาลี เป็นที่ตั้งฐานที่มั่นกองกำลังรักษาสันติภาพของสหประชาชาติเพื่อช่วยเหลือบรรเทาความอดอยากในปลาย ค.ศ. 1992 ถึงกลาง ค.ศ. 1994

**ศัพทมูล**
มีทฤษฎีเกี่ยวกับต้นกำเนิดของชื่อ Mogadishu (Muqdisho) หลายแบบ แต่ส่วนใหญ่ถือว่าน่าจะมาจากวิทยาหน่วยคำของศัพท์ภาษาโซมาลีว่า "Muuq" กับ "Disho" แปลตรงตัวว่า "นักฆ่าสายตา" หรือ "คนตาบอด" ซึ่งน่าจะสื่อถึงความงามของตัวเมืองที่ทำให้ตาพร่า อีกทฤษฎีหนึ่งกล่าวแนะถึงศัพท์ภาษาเปอร์เซียว่า แมกแอดีชอฮ์ (مقعد شاه) ซึ่งหมายถึง "ที่ประทับของชาฮ์" และอีกทฤษฎีอื่นระบุว่าชื่อเมืองมาจากรากภาษาอาหรับว่า 'mqds' ซึ่งหมายถึง "(สถานที่) ศักดิ์สิทธิ์" แต่สถานที่นี้กลับโบราณเกินไป Leo Africanus นักสำรวจในคริสต์ศตวรรษที่ 16 รู้จักเมืองนี้ในชื่อ Magadazo (Magadoxo)

**เมืองพี่น้อง**

**อ้างอิง**

**แหล่งข้อมูลอื่น**
 Mogadishu today- Mogadishu in the past- Benadir Regional Administration at Mogadishucity.net
*wstitle=Mukdishu

หมวดหมู่:เมืองในประเทศโซมาเลีย
หมวดหมู่:เมืองหลวงในทวีปแอฟริกา
วิกิพีเดีย:เสนอบทความคุณภาพ/เยื่อหุ้มสมองอักเสบ

=== เยื่อหุ้มสมองอักเสบ**
เยื่อหุ้มสมองอักเสบ ถูกเสนอเมื่อ 23 เมษายน พ.ศ. 2554 และจะได้รับการพิจารณาภายในวันที่ 7 พฤษภาคม พ.ศ. 2554
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 21 พฤษภาคม พ.ศ. 2554
 เสนอชื่อโดย MuanN
สนับสนุน 
# สนับสนุนครับ --Sry85 23:37, 1 พฤษภาคม 2554 (ICT)
# สนับสนุนครับ มีเนื้อหาดี มีแหล่งอ้างอิงสมบูรณ์ --N.M. | พูดคุย 22:58, 7 พฤษภาคม 2554 (ICT)
#
คัดค้าน
#
#
เสนอแนะการปรับปรุง
# ควรสร้างบทความเพื่ออธิบายศัพท์เฉพาะอย่างคร่าว ๆ ครับ --Horus | พูดคุย 21:41, 23 เมษายน 2554 (ICT)
# บทความนี้ต้องเรียกว่า "เยื่อหุ้มสมองและไขสันหลังอักเสบ" (ตามราชบัณฑิตฯ) หรือเปล่าครับ เพราะ meningitis เฉย ๆ หมายถึง อักเสบตรงสมอง หรือไขสันหลัง หรือทั้งคู่, ส่วนที่อักเสบตรงสมองเฉย ๆ ("เยื่อหุ้มสมองอักเสบ") มีศัพท์คือ cerebral meningitis หรือ cephalomeningitis (ดู  พจนานุกรมแพทย์) --Aristitleism 23:07, 7 พฤษภาคม 2554 (ICT)
## ใช้ "เยื่อหุ้มสมองอักเสบ" ตามบัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง ซึ่งเป็นไปตามข้อตกลงในสถานีย่อยแพทยศาสตร์ของวิกิพีเดียไทยครับ ในศัพท์บัญญัติราชบัณฑิตเอง ก็ใช้ว่า "เยื่อหุ้มสมอง(และไขสันหลัง)อักเสบ" นอกจากนี้การอักเสบ เกิดขึ้นที่เยื่อหุ้ม ไม่ได้เกิดที่สมองหรือไขสันหลังครับ (ประเด็นหลังอาจมีน้ำหนักน้อย) --MuanN 23:16, 7 พฤษภาคม 2554 (ICT)
## ผมไปใส่เป็นเชิงอรรถไว้ (คงจะไม่ว่าอะไร) เพราะเชื่อว่าอีกหน่อยคงมีคนสงสัยอย่างเดียวกันครับ --Aristitleism 23:25, 7 พฤษภาคม 2554 (ICT)
###ไม่มีปัญหาครับ เพียงแต่ก็คงแปลกดีถ้ามีคนสงสัย เพราะบุคลากรในวงการที่เกี่ยวข้องทุกคน รวมถึงผู้ที่ได้รับข้อมูลจากบุคลากรเหล่านี้ ต่างก็เรียกโรคนี้ว่าเยื่อหุ้มสมองอักเสบ อยู่แล้วครับ --MuanN 00:22, 8 พฤษภาคม 2554 (ICT)